รัฐบาลไทย-ข่าวทำเนียบรัฐบาล-ปลัดมหาดไทย ประชุมติดตามการดำเนินงานตามแผนรองรับการช่วยเหลือผู้ที่ได้รับพระราชทานอภัยโทษ และอภัยโทษลดโทษ ปล่อยตัว พ.ศ. 2564 เพื่อบูรณาการทุกส่วนที่เกี่ยวข้องในการคืนคนดีสู่สังคม
วันอังคารที่ 17 มกราคม 2566
17/01/2566
ปลัดมหาดไทย ประชุมติดตามการดําเนินงานตามแผนรองรับการช่วยเหลือผู้ที่ได้รับพระราชทานอภัยโทษ และอภัยโทษลดโทษ ปล่อยตัว พ.ศ. 2564 เพื่อบูรณาการทุกส่วนที่เกี่ยวข้องในการคืนคนดีสู่สังคม
ปลัดมหาดไทย ประชุมติดตามการดําเนินงานตามแผนรองรับการช่วยเหลือผู้ที่ได้รับพระราชทานอภัยโทษ และอภัยโทษลดโทษ ปล่อยตัว พ.ศ. 2564 เพื่อบูรณาการทุกส่วนที่เกี่ยวข้องในการคืนคนดีสู่สังคม และสร้างชุมชน/หมู่บ้านที่มีความเข้มแข็ง มีความสุขอย่างยั่งยืน
วันนี้ (17 ม.ค. 66) เวลา 09.00 น. ที่ห้องประชุมดํารงธรรม ชั้น 2 อาคารศาลาว่ากระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย เป็นประธานการประชุมติดตามการดําเนินงานตามแผนรองรับการช่วยเหลือผู้ที่ได้รับพระราชทานอภัยโทษ และอภัยโทษลดโทษ ปล่อยตัว พ.ศ. 2564 โดยมี นายชัยวัฒน์ ชื่นโกสุม รองปลัดกระทรวงมหาดไทย หัวหน้ากลุ่มภารกิจด้านพัฒนาชุมชนและส่งเสริมการปกครองท้องถิ่น นายสมคิด จันทมฤก รองปลัดกระทรวงมหาดไทย ด้านบริหาร นายอรรษิษฐ์ สัมพันธรัตน์ อธิบดีกรมพัฒนาชุมชน นายขจร ศรีชวโนทัย อธิบดีกรมส่งเสริมการปกครองท้องถิ่น นายบรรจบ จันทรัตน์ รองอธิบดีกรมการปกครอง และเจ้าหน้าที่ที่เกี่ยวข้อง ร่วมประชุม
นายสุทธิพงษ์ จุลเจริญ ปลัดกระทรวงมหาดไทย กล่าวว่า กระทรวงมหาดไทยได้รับการประสานจากกระทรวงยุติธรรม โดยกรมราชทัณฑ์ ในการดําเนินการตามแผนรองรับการให้ความช่วยเหลือผู้ได้รับพระราชทานอภัยโทษ และอภัยโทษลดโทษ ที่ได้รับการปล่อยตัวกลับคืนสู่สังคม ให้ได้รับโอกาสที่จะประพฤติตนเป็นพลเมืองดีของสังคมและประเทศชาติ อันเป็นหนึ่งในภารกิจที่สําคัญของกระทรวงมหาดไทย ในการ “บําบัดทุกข์ บํารุงสุข” พี่น้องประชาชนทั้ง 76 จังหวัด 878 อําเภอ ทําให้ประชาชนมีความสุขและมีชีวิตที่ดีขึ้น ซึ่งผู้ที่ได้รับพระราชทานอภัยโทษก็เป็นพี่น้องประชาชนที่ชาวมหาดไทยต้องให้ความสําคัญในการมุ่งยกระดับและพัฒนาคุณภาพชีวิตของประชาชนกลุ่มดังกล่าวเพื่อให้สามารถใช้ชีวิตในชุมชนได้ดีขึ้นอย่างยั่งยืน ด้วยการอาศัยพลังการบูรณาการความร่วมมือจากทุกภาคส่วนช่วยเหลือดูแลให้คําแนะนําที่ถูกต้องพร้อมทั้งช่วยเหลือคนเหล่านี้ให้สามารถพึ่งพาตนเองได้อย่างยั่งยืน เพื่อป้องกันไม่ให้เกิดการกระทําความผิดซ้ํา ด้วยการสร้างภูมิคุ้มกันเพื่อทําให้มีชีวิตที่ดี จิตใจที่ดี พร้อมทั้งมุ่งมั่นในการทําประโยชน์ให้เกิดผลดีต่อตนเองและส่วนรวม
“นับเป็นพระมหากรุณาธิคุณอันหาที่สุดมิได้ที่พระบาทสมเด็จพระเจ้าอยู่หัวมีพระมหากรุณาพระราชทานอภัยโทษให้แก่ผู้ต้องราชทัณฑ์ ด้วยพระองค์ทรงมีพระราชปณิธานที่จะให้โอกาสกับผู้ที่เคยหลงผิด กระทําความผิด ได้กลับใจ ประพฤติตนเป็นพลเมืองดี กลับไปใช้ชีวิตอยู่กับครอบครัวอย่างมีความสุข และพัฒนาตนเพื่อทําประโยชน์ต่อประเทศชาติ ซึ่งชาวมหาดไทยในฐานะข้าราชการที่ดีของพระบาทสมเด็จพระเจ้าอยู่หัว ต้องร่วมมือกับภาคส่วนที่เกี่ยวข้องน้อมนําพระราชปณิธานมาขับเคลื่อนสู่การปฏิบัติด้วยการพูดคุย ปรึกษาหารือ และร่วมกันทําความเข้าใจแนวทางการดําเนินการตามแผนรองรับการช่วยเหลือผู้ที่ได้รับพระราชทานอภัยโทษ และอภัยโทษลดโทษ ปล่อยตัว พ.ศ. 2564 ทั้งการติดตามดูแลผู้ที่ได้รับการปล่อยตัวในพื้นที่ และการพิจารณาหาแนวทางช่วยเหลือ การฝึกทักษะ สร้างอาชีพ และหาวิธีการให้ผู้ว่าราชการจังหวัด นายอําเภอ ผู้นําท้องถิ่น ผู้นําท้องที่ ได้มีส่วนเข้าไปดูแลชีวิตความเป็นอยู่ของผู้ได้รับพระราชทานอภัยโทษและครอบครัว ทั้งการให้กําลังใจ การส่งเสริมกิจกรรมที่สร้างความรัก ความอบอุ่น ความสามัคคีของคนในครอบครัวและในชุมชน/หมู่บ้าน อันจะเป็นเกราะคุ้มครองป้องกันไม่ให้ผู้เคยหลงผิดได้กลับไปกระทําผิดซ้ําอีก” นายสุทธิพงษ์ฯ กล่าว
นายสุทธิพงษ์ จุลเจริญ ปลัดกระทรวงมหาดไทย กล่าวต่ออีกว่า ที่ผ่านมากระทรวงมหาดไทยได้มีการลงนามบันทึกข้อตกลงความร่วมมือ (MOU) กับกรมราชทัณฑ์ เพื่อรองรับการช่วยเหลือผู้ที่ได้รับพระราชทานอภัยโทษ และอภัยโทษลดโทษ ปล่อยตัว ทั้งด้านการดําเนินการจัดทําบัตรประชาชนให้กับผู้ต้องขังและผู้พ้นโทษที่ไม่มีบัตรประชาชน โดยกรมการปกครองให้การสนับสนุนการจัดทําบัตรประชาชนด้วยการเชื่อมโยงข้อมูลทะเบียนราษฎรกับกรมราชทัณฑ์ เพื่อทําให้ผู้ต้องโทษได้รับสิทธิและโอกาสจากหลักฐานทางทะเบียนราษฎร ซึ่งถือเป็นกําลังใจให้ผู้ที่ต้องโทษได้ใช้เป็นหลักฐานในการพัฒนาตนเอง และพร้อมจะพฤติตัวเป็นคนดีของครอบครัว เป็นคนดีของสังคม และมีทักษะในการประกอบอาชีพต่อไปได้
“ตนได้มอบนโยบายให้ผู้ว่าราชการจังหวัด นายอําเภอ และองค์กรปกครองส่วนท้องถิ่นทุกแห่ง ดําเนินการติดตาม ดูแลช่วยเหลือให้คําแนะนําผู้ต้องขัง ผู้พ้นโทษ และครอบครัว รวมทั้งสนับสนุนการดําเนินงานตามบันทึกข้อตกลงความร่วมมือ “โครงการโคก หนอง นา แห่งน้ําใจและความหวัง” ซึ่งกระทรวงมหาดไทยโดยกรมการพัฒนาชุมชน ได้จัดทําขึ้นเพื่ออบรมให้ความรู้ เพิ่มทักษะการทําเกษตรทฤษฎีใหม่ให้กับผู้พ้นโทษให้สามารถพึ่งพาตนเองได้ สามารถประกอบอาชีพเลี้ยงตนเองและครอบครัวได้ภายหลังพ้นโทษ ซึ่งมีแผนที่จะต่อยอดไปถึงการเป็นหมู่บ้านยั่งยืน (Sustainable Village) ส่งเสริมอาชีพตามแนวทางสัมมาชีพชุมชน สร้างความมั่นคงทางอาหาร มีการเลี้ยงสัตว์ ปลูกพืชผักสวนครัว ทําให้เป็นครัวเรือนต้นแบบ สร้างความภาคภูมิใจให้กับผู้พ้นโทษให้มีที่ยืนในสังคม” นายสุทธิพงษ์ฯ กล่าวเพิ่มเติม
นายสุทธิพงษ์ จุลเจริญ ปลัดกระทรวงมหาดไทย กล่าวในช่วงท้ายว่า ขอให้ทุกกรมได้มุ่งมั่นในการบูรณาการการทํางานร่วมกัน โดยจัดทีมปฏิบัติงานช่วยกันระดมสมอง หาวิธีการดําเนินงานให้เหมาะสม ควบคู่กับการสอดส่อง ดูแล และติดตาม รวมไปถึงพิจารณาบรรจุให้เป็นภารกิจของผู้บริหารระดับสูงของกระทรวงมหาดไทย อธิบดี ผู้ตรวจราชการกระทรวงมหาดไทย และผู้ตรวจราชการกรมในสังกัดกระทรวงมหาดไทยด้วย ในการลงพื้นที่เข้าไปให้กําลังใจ ให้คําแนะนํา ไปติดตามการพัฒนาคุณภาพชีวิตภายหลังพ้นโทษ เพื่อจะได้ช่วยกันในการส่งเสริมพัฒนาคุณภาพชีวิต รวมทั้งการแก้ไขปัญหาความเดือดร้อน ด้วยการดําเนินการสํารวจค้นหาเป้าตามแพลตฟอร์ม ThaiQM แล้วนําข้อมูลมาประมวลจัดทําเป็นฐานข้อมูลเพื่อวางแผน ช่วยเหลือ ติดตามประเมินผลทําให้เห็นถึงผลการดําเนินงานอย่างเป็นรูปธรรม นั่นคือ สามารถช่วยเหลือผู้ที่ได้รับพระราชทานอภัยโทษให้เขากลับมาเป็นคนดีและไม่ยุ่งเกี่ยวกับสิ่งผิดกฎหมาย ยังผลทําให้ชุมชนมีความสุข เกิดการ “แก้ไขในสิ่งที่ผิด” คืนคนดีสู่สังคมอย่างยั่งยืนต่อไป